
**NAVODILO ZA DELO**

**PROJEKTNA NALOGA – SREDNJEVEŠKI GRAD**

**Nalogo boš naredil-a za oceno.**

**Datum oddaje: 11. 5 2020 (lahko pa tudi prej)**

Če znaš, jo napiši v wordu, velikost pisave 12, razmik med vrsticami 1,5.

Če ti word ne gre, boš nalogo naredil-a na liste papirja, ki jih boš fotografiral-a in mi jih poslal-a na mail.

Pazi na čitljivost.

Vsak del (naslovnica, uvod, jedro, zaključek) prični na novem listu.

**V UVODU** na kratko napišeš o zgodovinskem obdobju, na katerega se nanaša tvoje delo.

(4 povedi).

**JEDRO NALOGE** je sestavljane iz dveh delov. Pri pisanju moraš **upoštevati značilnosti srednjega veka**, torej ne moreš pisati, da si po telefonu poklical-a svojega sina.

1. del

Izberi grad v Sloveniji in napiši:

- ime gradu, kraj kjer se grad nahaja, kdaj je bil zgrajen, njegov namen, kdo je v njem živel…,

kaj je v gradu danes, je morda ruševina… dodaj sliko gradu.

- v novem odstavku napiši zakaj si si izbral-a te grad.

Napiši **zaokroženo besedilo**, ki naj ima vsaj 10 povedi.

Ne naštevaj podatkov po alinejah kot npr.:

- ime gradu: Ljubljanski grad

- kraj: Ljubljana …..

2. del

Zamisli si, da si graščak/graščakinja. Nariši svoj grad, če pa meniš, da likovno nisi dovolj spreten-na, lahko uporabiš ponujen grad. Grad vstaviš/narišeš pri odstavku, kjer piše DODAJ GRAD.

Vsak odstavek mora imeti vsaj 5 povedi. Ključne besede, ki naj ti služijo kot izhodišče za tvoje delo:

- Odstavek: V katerem letu si, kako se imenuje tvoj grad, kje stoji (kraj, teren), material gradu

imate svoj grb …

- Odstavki: Opiši svoj grad. Opis naj vsebuje **5 delov gradu** z opisom (npr. vodni jarek –

čemu je služil, dolžina, širina…), dele označi na sliki gradu. Vsak del mora biti napisan v

novem odstavku. DODAJ GRAD.


- Odstavek: Kdo živi v tvojem gradu. Upoštevaj, da imaš vsaj 2 otroka, od tega je vsaj en

otrok deček, in en otrok deklica (česa se uči).

- Odstavek: Tvoj sin se šola za viteza, opiši njegovo življenje.

- Odstavek: Kakšno je življenje v gradu, vas zebe, kako si svetite, kaj jeste, kaj delaš ti, kaj

tvoja žena/mož …



**ZAKLJUČEK:** Napiši kaj ti je bilo najbolj zanimivo, ali bi živel-a v srednjem veku (zakaj da, zakaj ne), česa si se naučil-a…

**LITERATURA:** Napiši vsaj 2 vira. Kot vir lahko navedeš priloge, ki sem ti jih priložila. Na vsaki imaš napisan vir. Viri pa so tudi spletne strani, na katerih boš našel-a morebitne podatke in jih uporabil-a v svojem delu.

**KRITERIJ OCENJEVANJA**

|  |  |  |  |  |  |
| --- | --- | --- | --- | --- | --- |
|  | **10 točk** | **8 točk** | **7 točk** | | **6 točk** |
| Uvod, opisane glavne značilnosti sr. veka | 4 smiselne povedi | 3 smiselne povedi | 2 smiselni povedi | | 1 smiselna poved |
| Opisan izbran grad | 10- 9 povedi | 8 povedi | 7 – 6 povedi | | 5 povedi |
| Predstavitev gradu | 5 povedi | 4 povedi | 3 povedi | | 1 - 2 povedi |
| Opisani in pravilno označeni deli gradu | Opisanih in označenih 5 delov gradu | Opisani in označeni 4 deli gradu | Opisana in označena sta 2 ali 3 dela gradu | | Opisan in označen je 1 del gradu |
| Prebivalci | Predstavljeni različni prebivalci gradu (5 povedi) | Predstavljeni različni prebivalci gradu (4 povedi) | Predstavljeni prebivalci gradu (3 povedi) | | Predstavitev prebivalcev ima le 2 povedi. |
| Vitez | Smiselno opisano viteško življenje otroka (5 povedi) | Smiselno opisano viteško življenje otroka (4 povedi) | Opisano viteško življenje otroka (3 povedi) | | Opis viteškega življenja je okrnjen, le 1 – 2 povedi |
| Življenje na gradu | Opis s petimi različnimi podatki | Opis s štirim različnimi podatki. | Opis z dvema do tremi različnimi podatki. | | Opis z enim podatkom |
| Zaključek | 5 smiselnih povedi | 4 smiselne povedi | 3 smiselne povedi | | 1 - 2 smiselni povedi |
| Jasne informacije, ki se nanašajo na izbrano temo (srednji vek) | Vse zahteve so bile upoštevane | Večina zahtev je bila upoštevanih | Nekatere zahteve so bile upoštevane | | Večina zahtev ni bilo upoštevanih. |
| Jezikovna pravilnost  (velika začetnica, raba predlogov, pravilen zapis besed) | V nalogi niso več kot 3 slovnične napake | V nalogi ni več kot 5 slovničnih napak | V nalogi ni več kot 7 slovničnih napak | | V nalogi ni več kot 9 slovničnih napak |
| Upoštevane vse zahteve projekta (estetski izgled, preglednost, odstavki, literatura) | Vse zahteve so bile upoštevane | Večina zahtev je bila upoštevanih | Nekatere zahteve so bile upoštevane | | Večina zahtev ni bilo upoštevanih. |
| 100 – 89 % - odlično  88 – 78 % - prav dobro  77 – 62 % - dobro  61 – 50 % - zadostno  49 – 0 % - nezadostno | | Možno št. točk:  Dosežene točke:  Ocena: | | **120 točk** | |